
KAUNO R. NEVERONIŲ LOPŠELIO-DARŽELIO 
2024 METŲ VEIKLOS ATASKAITA

VADOVO ŽODIS 

2024 metais Neveronių lopšelio-darželio (toliau – Darželio) veikla buvo orientuota į ugdymo(si) pasiekimus, edukacinių aplinkų gerinimą, ugdytinių fizinės ir psichinės sveikatos stiprinimą bei bendruomenės partnerystę.
Užtikrinant ugdymo proceso įvairovę, Darželis plėtojo edukacines aplinkas įtraukiojo ugdymo įgyvendinimui: įrengtos patyriminės lauko edukacinės erdvės; įgyvendinant informatyvaus mąstymo ugdymo kompetencijos plėtrą, įsigyta edukacinių priemonių inžineriniam ugdymui – planšetės bei ugdymo programa „Alpa kids“, programuojamas robotas „Photon”. Stiprinant emocinę sveikatą bei jos pažinimą, įvairiomis naujomis priemonėmis papildytas pojūčių kambarys, kiekvienoje grupėje yra supamas krėslas – „kiaušinis“ nusiraminimui ir kt. Visose grupėse įrengtos STEAM vidaus sienelės konstravimui ir inžineriniam mąstymui, prie kurių vyksta kūrybinės edukacinės veiklos.
Kartu su Kauno rajono Visuomenės sveikatos biuru įgyvendinti 5 projektai, orientuoti į saugios fizinės ir emocinės sveikatos stiprinimą. Darželis aktyviai dalyvavo respublikinėje ikimokyklinio ugdymo kūno kultūros pedagogų asociacijos (RIUUKPA) veikloje. 
Per 2024 metus Darželis, integruodamas sveikatos ugdymą į visą ugdymo procesą, sėkmingai įgyvendino 24 integruotus  projektus, orientuotus į ikimokyklinio amžiaus vaikų emocinių ir socialinių įgūdžių ugdymą, fizinio aktyvumo ir emocijų raiškos, estetinių įgūdžių, tyrinėjimo ir pažinimo kompetencijų lavinimą, kūrybiškumo ir emocijų skatinimo, kalbinių gebėjimų lavinimą.
100 proc. Darželio pedagogų dalyvavo ES finansuojamuose mokymuose, skirtuose padėti mokykloms, vykdančioms ikimokyklinio ugdymo programą, pasirengti ir nuo 2025 m. rugsėjo 1 d. pradėti įgyvendinti savo mokyklos programą, paruoštą pagal švietimo, mokslo ir sporto ministro 2023 m. rugsėjo 4 d. įsakymu Nr. V-1142 patvirtintas Ikimokyklinio ugdymo programos gaires. Pagal naujus reikalavimus paruošta nauja ikimokyklinio ugdymo programa „Metų karuselė“.
Pagal veiklos kokybės įsivertinimo metodiką, 2024 metais Darželis vykdė visuminį vidaus įsivertinimą. Įsivertintos visos 7 vertinimo sritys,  nustatyta Darželio veiklos kokybė.

MOKYKLOS METINIO VEIKLOS PLANO ĮGYVENDINIMO ANALIZĖ

	Tikslai, uždaviniai
	Atlikti darbai, veiklos rezultatų kiekybiniai ir kokybiniai rodikliai

	1. Tikslas – gerinti ugdymo(si) individualizavimo kokybę tobulinant pažangos ir pasiekimų vertinimo sistemą. 


	1. Uždavinys. Kelti pedagogų, pagalbos vaikui specialistų kvalifikaciją ir kompetenciją vaikų pažangos vertinimo aspektais.

	Kryptingai organizuotas kvalifikacijos kėlimas: patobulintos vadovų, pedagogų profesinės kompetencijos seminaruose ugdymo būdų ir metodų parinkimo aspektais: 
· Mokymuose pagal programą „Ikimokyklinio ugdymo programų atnaujinimas ir jų įgyvendinimas vadovaujantis ikimokyklinio ugdymo programos gairėmis: mokymai programų rengėjams“ dalyvavo 100 proc. Darželio pedagogų;
· Seminare „Ugdymo(si) turinio kūrimas ir modeliavimas šiuolaikinėje ugdymo įstaigoje“ dalyvavo  50 proc. pedagogų;  
· Ilgalaikėje programoje „Ikimokyklinio/priešmokyklinio ugdymo organizavimas ir vaiko pasiekimų ir pažangos vertinimas“ pagal kvalifikacijos tobulinimo programą „Ikimokyklinio/ priešmokyklinio ugdymo organizavimo ir vaiko pasiekimų ir pažangos vertinimo sistema“, dalyvavo 90 proc. pedagogų;
·  Ilgalaikėje programoje ,,Tūkstantmečio darželis: įtrauktis, inovacijos, psichologija” dalyvavo 80 proc. pedagogų;
·  Seminare ,,Kaip efektyviai dirbti grupėje su skirtingų poreikių vaikais?” dalyvavo 80 proc. pedagogų;
·  Respublikinėje metodinėje – praktinėje konferencijoje „Įtraukusis ugdymas ikimokyklinio ugdymo  įstaigose: STEAM realijos ir perspektyvos.“ dalyvavo 40 proc. pedagogų;
· Seminare „Naujos ikimokyklinio ugdymo ugdymo programų kūrimo ir atnaujinimo galimybių įžvalgos“ pagal kvalifikacijos tobulinimo programą „Atnaujinto ugdymo turinio įgyvendinimas mokyklose“ dalyvavo 80 proc. pedagogų;
· 100 proc. mokinio padėjėjų (SUP) bei mokytojų padėjėjų patobulino savo žinias seminaruose dirbant su spec. poreikių vaikais: „Kaip ugdyti fizinę negalią turinčius mokinius“, „Bendravimo su vaikais, turinčiais emocijų ir elgesio problemų, ypatumai“. Įgytos žinios pritaikytos dirbant su didelių specialiųjų ugdymo poreikių vaikais.


	2. Uždavinys. Tobulinti ugdymo turinį, individualizuojant kiekvieno vaiko pasiekimus, galias ir poreikius atitinkančius ugdomuosius planus.

	Individualizuojant ugdomuosius planus, tobulėjo ugdymo turinys.
· 60 proc. pedagogų skaitė pranešimus „Ypatingųjų ikimokyklinio amžiaus vaikų ugdymas: realybė ir iššūkiai“ (,,Education of special preschool children: reality and challenges“) anglų kalba į svečius atvykusiems Kauno r. lopšelio-darželio „Riešutėlis“ ir Nordplus programos projekto ,,Inclusive educatio for special needs children“ partneriams;
· Siekiant sklandžios adaptacijos, suorganizuoti du susitikimai tėvams, kurių vaikai pradės lankyti ugdymo įstaigą nuo naujų mokslo metų. Dalyvavo 39 šeimos;
· Siekiant įvertinti vaikų pasiekimus ir numatyti ugdymo(si) gaires ikimokykliniam ugdymui, vykdyti individualūs susitikimai/ pokalbiai su ugdytinių tėvais. Įvyko 72 susitikimai;
· Įvertinus vaikų pasiekimus ir gebėjimus, patobulintas ugdymo individualizavimas, sudarant sąlygas įtraukiajam ugdymui, suteikta pagalba spec. poreikių vaikams pagal PPT pažymose „Dėl specialiojo ugdymosi švietimo pagalbos skyrimo“ nurodytas rekomendacijas. Suteikta mokinio padėjėjų pagalba labai didelių ir  didelių specialiųjų poreikių bei negalią turintiems dešimčiai ugdytinių.


	2. Tikslas – ugdyti sveikatos stiprinimo ir saugojimo nuostatas, tobulinant sąlygas aktyviai fizinei veiklai ir emocinei kompetencijai lavinti.

	1. Uždavinys. Ugdant sveikos ir saugios gyvensenos įgūdžius, kurti sveiką, pozityviais bendruomenės narių santykiais grindžiamą emocinę bei fizinę aplinką.

	Visų veiklų  metu buvo ugdomi  sveikos ir saugios gyvensenos įgūdžiai:
· Ugdant sveikos ir saugios gyvensenos įgūdžius, kiekvienas rytas darželyje pradedamas projektu „Ryto tra-lia-lia“: kiekvieną rytmetį visi ugdytiniai salėje 20 min. aktyviai sportuoja: daro mankštą, šoka ritminius arba liaudiškus šokius. Už kiekvieno rytmečio veiklas atsakingas vis kitas pedagogas.
· Parengta ir komisijos prie  LR Sveikatos ministerijos akredituota sveikatos stiprinimo programa „Sveikatos takeliu“. Ją įgyvendina 100 proc. pedagogų, dalyvauja 100 proc. ugdytinių. 
· Bendradarbiaujant su Lietuvos medicinos studentų asociacija (LiMSA),  darželyje vykdytas tęstinis projektas “Žaislų ligoninė”. Vaikai įgijo žinių apie sveikatą, buvo supažindinti su gydytojo profesija ir įsitikino, kad lankytis gydytojo kabinete visai nebaisu. Dalyvavo 90 proc. ugdytinių. 
· Lietuvos tautinio olimpinio komiteto ir Lietuvos ikimokyklinio ugdymo įstaigų kūno kultūros projektas ,,Lietuvos mažųjų žaidynės 2024“ Kauno sporto halėje. Dalyvavo Darželio ugdytinių komanda.
· Respublikinė ikimokyklinių įstaigų kūno kultūros pedagogų asociacijos akcija, skirta paminėti tarptautinę dieną be automobilio „Rieda ratai rateliukai“. Dalyvavo visi (100 proc.) ugdytiniai,  tą dieną buvę įstaigoje.
· Respublikinė ikimokyklinių įstaigų kūno kultūros pedagogų asociacijos akcija, skirta paminėti Kūno kultūros ir sporto dieną „Mažoji mylia –2024“. Bėgime dalyvavo visi (100 proc.) ugdytiniai, tą dieną buvę įstaigoje.
· Respublikinė ikimokyklinio ir priešmokyklinio amžiaus vaikų ir jų mokytojų akcija „Sportuojantis darželis. Lanko diena 2024“. Dalyvavo visi (100 proc.) įstaigoje buvę ugdytiniai
· Respublikinė ikimokyklinio ugdymo kūno kultūros pedagogų
asociacijos akcija „Sportuojantis koridorius 2024“. Dalyvavo visi (100 proc.) tą dieną įstaigoje buvę ugdytiniai
· Neveronių lopšelio-darželio sporto šventė „Aš tėtis ir mama, mes sportuojanti šeima“ kartu su akcija „Vandenuką aš geriu ir sportuoti ketinu“. Dalyvavo visi pedagogai, mokinio ir mokytojo padėjėjai, virtuvės darbuotojai, ugdytiniai bei apie 80 proc. ugdytinių tėvų.
· Respublikinė ikimokyklinių ir priešmokyklinių ugdymo įstaigų sportinė pramoga „Velykinis kiškučių bėgimas – 2024“. Dalyvavo  visi (100 proc.) tą dieną įstaigoje buvę ugdytiniai.
Respublikinė ikimokyklinio ir priešmokyklinio amžiaus vaikų, jų mokytojų akcija ,,Sportuojantis darželis. Gimnastikos diena 2024“. Dalyvavo visi įstaigoje buvę ugdytiniai.
· Kartu su Kauno r. visuomenės sveikatos priežiūros biuru surengta Neveronių lopšelio-darželio sporto šventė „Aš ir mano seneliai“. Dalyvavo visi įstaigoje buvę ugdytiniai bei apie 40 proc. ugdytinių senelių.

	2. Uždavinys. Tobulinti saugią ir sveikatai palankią edukacinę aplinką.
	Tobulėjo sveikatai palankios edukacinės aplinkos:
· Įstaigos psichologo organizuotos psichoedukacinės veiklos grupėse  „Mano piktulio spalva“. Dalyvavo apie 70 proc. ugdytinių.
· Įstaigos psichologo organizuotos  psichoedukacinės veiklos grupėse apie ribas ,,Kiko ir ranka. Apatinių rūbelių taisyklė“. Dalyvavo apie 70 proc. ugdytinių.
· Socialinis emocinis projektas šeimai ,,Priglausk, aprenk, sušildyk mane...“. Dalyvavo 100 proc. dviejų grupių ugdytinių su šeimomis.
· Tęstinis emocinės kompetencijos ugdymo projektas „Mano geriausias draugas Kimochi“ skatina vaikų domėjimąsi jausmais ir emocijomis, turtina vaikų žodyną. Kas mėnesį kiekvienoje grupėje užsiėmimą praveda metodiką įvaldęs pedagogas.
· Kartu su Kauno r. visuomenės sveikatos priežiūros biuru parengtas lankstinukas, skirtas pasaulinei psichikos sveikatos dienai.
·  Kauno r. visuomenės sveikatos priežiūros biuro parengti 40 val. psichikos sveikatos mokymai ugdymo įstaigų pedagogams. Dalyvavo 100 proc. Darželio pedagogų.


	3 Tikslas – siekti konstruktyvaus bendravimo ir bendradarbiavimo tarp ugdymo procese dalyvaujančių bendruomenės narių bei socialinių partnerių. 


	1. Uždavinys. Tobulinant pedagogų bendravimo ir bendradarbiavimo   kompetencijas, į Darželio veiklas įtraukti aktyvius bendruomenės narius (tėvus) ir socialinius partnerius.  
	Konstruktyvus bendradarbiavimas tarp Darželio bendruomenės ir socialinių partnerių gerino ugdymo kokybę:
· Išleidžiant ugdytinius į priešmokyklinę grupę suorganizuotas susitikimas su Neveronių gimnazijos  administracija bei priešmokyklinio ugdymo pedagogais;
· Pedagogų komanda dalyvavo Kauno r. Neveronių gimnazijos Karjeros dienų renginyje;
· Surengtas Lietuvos mažųjų žaidynių festivalis Darželyje su Neveronių gimnazijos PU grupių ugdytiniais;
· Kartu su Kauno r. Viešosios bibliotekos Neveronių filialu vykdytas projektas Tarptautinei vaikiškos knygos dienai ,,Svečiuose pasaka“;
· Į viktoriną ,,Mano gimtinė šalis Lietuva“ pakviesti dalyviai/ partneriai iš LL3 pokyčio projekto ,,Pozityvioji komunikacija ugdymosi rezultatams“ ;
· Darželio ugdytiniai parengė programą Tėčio dienai Palemono bažnyčioje.
· Darželio pedagogų komanda dalyvavo Neveronių bendruomenės centro organizuotoje vaikų gynimo dienoje;
· Darželio ugdytiniai parengė pasirodymą Neveronių gimtadienio šventėje „Neveronių naktys“.
· Darželio ugdytiniai su parengtais pasirodymais dalyvavo Neveronių bendruomenės centro organizuotame kalėdinės erdvės atidarymo koncerte;
· Visiems savo socialiniams partneriams Darželis surengė Padėkojimo rytmetį ,,Ačiū, kad padedate mums augti“. Jame dalyvavo 100 proc. pedagogų, apie 30 proc. ugdytinių, Kauno r. Kultūros, švietimo ir sporto skyriaus bei Neveronių seniūnijos atstovai, Neveronių gimnazijos direktorė, Neveronių bibliotekos bibliotekininkė, Neveronių bendruomenės centro pirmininkas, Palemono bažnyčios kunigas, Karmėlavos lopšelio – darželio direktorė, tėvelių atstovai.



ŠVIETIMO KOKYBĖS RODIKLIAI

	Rodiklis
	Mokykloje

	Bendras mokinių skaičius
	127

	Iš jų:

	Ikimokyklinio ugdymo mokiniai
	127

	Priešmokyklinio ugdymo mokiniai
	-

	Nepatenkintų prašymų skaičius (pirmu pasirinkimu) spalio 1 d.
	6

	Specialiųjų ugdymosi poreikių turinčių mokinių skaičius
	54

	Specialiųjų ugdymosi poreikių turinčių mokinių dalis (proc.)
	42,5 proc.

	Negalią turinčių mokinių dalis nuo mokinių, turinčių specialiųjų ugdymosi poreikių (išskyrus dėl išskirtinių gabumų), ugdomų integruotai mokykloje (proc.)
	7,4 proc. 

	Besimokančių mokinių, augančių socialinę riziką patiriančiose šeimose, skaičius (vnt.)
	2

	Darbuotojai:
	Etatų skaičius
	Darbuotojų skaičius

	· Direktorius
	1
	1

	· Pavaduotojas ugdymui
	0,5
	1

	· Pavaduotojas ūkio reikalams (ūkvedys)
	0,5
	1

	· Ikimokyklinio ugdymo mokytojai
	12,25
	11

	· Priešmokyklinio ugdymo mokytojai
	-
	-

	· Meninio ugdymo mokytojai
	0,7
	1

	· Plaukimo instruktoriai
	-
	-

	· Nepedagoginiai darbuotojai
	13
	15

	Mokytojų, dirbančių pilnu (ir didesniu) etatu, dalis (proc.)
	64 proc.

	Aukštos kvalifikacijos mokytojų (metodininkų ir ekspertų) skaičius
	3

	Aukštos kvalifikacijos mokytojų (metodininkų ir ekspertų) dalis (proc.)
	27 proc.

	KOMENTARAS 
Visi pedagoginiai ir nepedagoginiai etatai yra užimti.
Septyni pedagogai dirba didesniu krūviu, nei 1 etatas. Tai šiek tiek neramina visuotinių epidemijų
akivaizdoje.
Vienas darbuotojas (mokytojas), dirbantis grupėje, turintis nepedagoginį bakalauro išsilavinimą,
siekia pedagogo kvalifikacijos (mokosi Kauno kolegijoje).
Neramina labai didelis pavaduotojo ugdymui darbo krūvis kuris daro įtaką ugdymo kokybei bei neproporcingas  ūkvedžio darbo krūvis ir jo darbo užmokestis.


	Švietimo pagalbos specialistai
	Etatų skaičius
	Darbuotojų skaičius

	Logopedas
	1,5
	1

	Specialusis pedagogas
	0,5
	1

	Psichologas 
	0,5
	1

	Mokinio padėjėjai (spec. poreikių vaikams)
	3,75
	4

	KOMENTARAS 
2024 metais mokinio padėjėjos ir mokytojo padėjėjos kėlė kvalifikaciją seminaruose ir mokymuose, kuriuos organizavo Pedagogas.lt apie įvairius mokymosi sutrikimus turinčių vaikų įtraukųjį ugdymą (virš 40 ak. val.)
Pagal Kauno r. PPT pažymas, šiais mokslo metais darželyje yra ugdomi 54 specialiųjų poreikių vaikai. Iš jų net 10 vaikų turi didelių ir/arba labai didelių specialiųjų poreikių (dideli raidos arba vaikystės autizmo sutrikimai). Keturi ugdytiniai turi raidos negalią. 
Itin neramina ukrainiečių vaikų su labai dideliais raidos sutrikimais, ugdymas.

	Mokyklos mokymo lėšos (Eur)
	324768,00

	Mokyklos aplinkos lėšos (Eur)
	466114,67

	Mokymo lėšos, tenkančios vienam mokiniui (Eur)
	2537,25

	Aplinkos lėšos, tenkančios vienam mokiniui (Eur)
	3641,52

	Mokymo ir aplinkos lėšos, tenkančios vienam mokiniui (Eur)
	6178,77

	Specialiosios lėšos (tėvų įnašai edukacinėms erdvėms ir paramos lėšos) (Eur)
	75510,51 
(iš jų 10810,25 Eur  tėvų įnašai ugdymo aplinkai gerinti bei 645,48 Eur paramos lėšos

	Mokymo lėšos, panaudotos mokymo priemonėms įsigyti, tenkančios vienam mokiniui (Eur)
	46,88

	KOMENTARAS 
Įsigytos mokymo priemonės: planšetiniai kompiuteriai,  spalvotas spausdintuvas, nešiojami kompiuteriai, šviesos srauto girliandos į pojūčių kambarį, kodavimo bei konstravimo  sistemos (inžinerijos  pradmenys).
Įstaigos lėšos naudotos labai racionaliai ir taupiai. Visi sprendimai derinti su darželio bendruomene bei Darželio taryba.




PROBLEMOS IR JŲ SPRENDIMAI

	Eil. Nr. 
	Problema
	Problemai spręsti taikytos priemonės

	Jeigu neišspręsta, kokių tolesnių veiksmų bus imamasi

	1.
	Pedagogų trūkumas
	Į grupę pakviestas dirbti  ne pedagogas. Jis antrus metus studijuoja Kauno kolegijoje Ikimokyklinio ugdymo programą
	–

	2.
	Itin kietas vanduo gadina visus įstaigos kranus, indaploves, tualetus, virtuvės įrangą.
	Atliktas vandens cheminės sudėties tyrimas: reikalingas vandens minkštinimo filtro pastatymas prie pagrindinio įvado. Tam reikalingos papildomos lėšos - apie 4700 Eur.
	–

